CELEX: 32011D0671
Language: bg
Date: 2011-10-11 00:00:00
Title: 2011/671/ЕС: Решение за изпълнение на Комисията от 11 октомври 2011 година за предоставяне на право на държавите-членки да удължат срока на действие на временните разрешения, издадени за новите активни вещества беналаксил-М, гама-цихалотрин и валифеналат (нотифицирано под номер C(2011) 7092) текст от значение за ЕИП

12.10.2011   
            
            
               BG
            
            
               Официален вестник на Европейския съюз
            
            
               L 267/19
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 11 октомври 2011 година
   за предоставяне на право на държавите-членки да удължат срока на действие на временните разрешения, издадени за новите активни вещества беналаксил-М, гама-цихалотрин и валифеналат
   (нотифицирано под номер C(2011) 7092)
   (текст от значение за ЕИП)
   (2011/671/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 8, параграф 1, четвърта алинея от нея,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (2), и по-специално член 80, параграф 1, буква а) от него,
   като има предвид, че:
   
               (1)
            
            
               В съответствие с член 80, параграф 1, буква а) от Регламент (ЕО) № 1107/2009 Директива 91/414/ЕИО продължава да се прилага за активни вещества, за които е прието решение в съответствие с член 6, параграф 3 от Директива 91/414/ЕИО преди 14 юни 2011 г.
            
         
               (2)
            
            
               В съответствие с член 6, параграф 2 от Директива 91/414/ЕИО през месец февруари 2002 г. Португалия получи заявление от ISAGRO IT за включването на активното вещество беналаксил-M в приложение I към Директива 91/414/ЕИО. В Решение 2003/35/ЕО на Комисията (3) се потвърждава, че документацията е пълна и може да се приеме, че принципно удовлетворява изискванията за данни и информация от приложения II и III към посочената директива.
            
         
               (3)
            
            
               В съответствие с член 6, параграф 2 от Директива 91/414/ЕИО през месец август 2001 г. Обединеното кралство получи заявление от Pytech Chemicals GmbH за включването на активното вещество гама-цихалотрин в приложение I към Директива 91/414/ЕИО. В Решение 2004/686/ЕО на Комисията (4) се потвърждава, че документацията е пълна и може да се приеме, че принципно удовлетворява изискванията за данни и информация от приложения II и III към посочената директива.
            
         
               (4)
            
            
               В съответствие с член 6, параграф 2 от Директива 91/414/ЕИО през месец септември 2005 г. Унгария получи заявление от ISAGRO SpA за включването на активното вещество валифеналат, наричано по-рано валифенал, в приложение I към Директива 91/414/ЕИО. В Решение 2006/586/ЕО на Комисията (5) се потвърждава, че документацията е пълна и може да се приеме, че принципно удовлетворява изискванията за данни и информация от приложения II и III към посочената директива.
            
         
               (5)
            
            
               Потвърждението за пълнотата на документацията е необходимо, за да се пристъпи към подробното ѝ разглеждане и да се предостави право на държавите-членки да издадат временни разрешения за период до три години за продуктите за растителна защита, съдържащи посочените активни вещества, като същевременно се спазят условията, определени в член 8, параграф 1 от Директива 91/414/ЕИО, и по-специално условията, свързани с подробната оценка на активните вещества и на продуктите за растителна защита предвид изискванията, определени в същата директива.
            
         
               (6)
            
            
               Въздействието на тези активни вещества върху здравето на човека и върху околната среда е подложено на оценка в съответствие с разпоредбите на член 6, параграфи 2 и 4 от Директива 91/414/ЕИО по отношение на предложените от заявителите употреби. Докладващите държави-членки представиха на Комисията проектите на съответните проектодоклади за оценка на 21 ноември 2003 г. (относно беналаксил-М), на 25 януари 2008 г. (относно гама-цихалотрин) и на 19 февруари 2008 г. (относно валифеналат).
            
         
               (7)
            
            
               След представянето на проектодокладите за оценка от докладващите държави-членки бе сметнато за необходимо да се изиска допълнителна информация от заявителите, а докладващите държави-членки да разгледат тази информация и да представят своята оценка. Поради това понастоящем все още продължава проучването на документацията и няма да е възможно оценката да бъде приключена в сроковете, предвидени в Директива 91/414/ЕИО във връзка с Решение 2009/579/ЕО на Комисията (6) (относно беналаксил-М) и Решение 2009/865/ЕО на Комисията (7) (относно гама-цихалотрин).
            
         
               (8)
            
            
               Тъй като до този момент при оценката не са установени основания за безпокойство към настоящия момент, на държавите-членки следва да се предостави възможност да удължат срока на действие на издадените временни разрешения за продукти за растителна защита, съдържащи посочените активни вещества, за срок от 24 месеца в съответствие с разпоредбите на член 8 от Директива 91/414/ЕИО, за да може да продължи проучването на документацията. Очаква се оценката и процесът на вземане на решение относно възможното одобрение на беналаксил-М, гама-цихалотрин и валифеналат в съответствие с член 13, параграф 2 от Регламент (ЕО) № 1107/2009 да бъдат завършени в срок до 24 месеца.
            
         
               (9)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Държавите-членки могат да удължат срока на действие на временните разрешения, издадени за продукти за растителна защита, съдържащи беналаксил-М, гама-цихалотрин и валифеналат, за период, изчитащ най-късно на 31 октомври 2013 г.
   Член 2
   Срокът на действие на настоящото решение изтича на 31 октомври 2013 г.
   Член 3
   Адресати на настоящото решение са държавите-членки.
   
      Съставено в Брюксел на 11 октомври 2011 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 230, 19.8.1991 г., стр. 1.
   
      (2)  ОВ L 309, 24.11.2009 г., стр. 1.
   
      (3)  ОВ L 11, 16.1.2003 г., стр. 52.
   
      (4)  ОВ L 313, 12.10.2004 г., стр. 21.
   
      (5)  ОВ L 236, 31.8.2006 г., стр. 31.
   
      (6)  ОВ L 198, 30.7.2009 г., стр. 80.
   
      (7)  ОВ L 314, 1.12.2009 г., стр. 100.